Neuvoston asetus (EY) N:o 3071/95, annettu 22 päivänä joulukuuta 1995, tietyistä kalavarojen teknisistä säilyttämistoimenpiteistä annetun asetuksen (ETY) N:o 3094/86 muuttamisesta yhdeksännentoista kerran



Virallinen lehti nro L 329 , 30/12/1995 s. 0014 - 0017



NEUVOSTON ASETUS (EY) N:o 3071/95, annettu 22 päivänä joulukuuta 1995, tietyistä kalavarojen teknisistä säilyttämistoimenpiteistä annetun asetuksen (ETY) N:o 3094/86 muuttamisesta yhdeksännentoista kerran EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92(3) 2 ja 4 artiklan mukaisesti neuvoston on toteutettava, kaiken saatavilla olevan tieteellisen tiedon perusteella, kaikki tarpeelliset toimenpiteet elollisten merellisten luonnonvarojen kestävällä pohjalla tapahtuvan järkiperäisen ja vastuullisen hyödyntämisen varmistamiseksi; tämän saavuttamiseksi neuvosto voi ottaa käyttöön pyydyksiä ja niiden käyttöä koskevia teknisiä toimenpiteitä, on välttämätöntä määritellä näiden teknisten toimenpiteiden käyttöön ottamista koskevat periaatteet ja tietyt yksityiskohtaiset säännöt koko yhteisössä, jotta kukin jäsenvaltio voi itse valvoa kalastustoimintaa niiden lainkäyttövaltaan tai suvereniteettiin kuuluvilla vesillä, tietyistä kalavarojen teknisistä säilyttämistoimenpiteistä 7 päivänä lokakuuta 1986 annetussa neuvoston asetuksessa (ETY) N:o 3094/86(4), vahvistetaan ne yleiset tekniset säännöt, joita on noudatettava pyydettäessä ja tuotaessa maihin biologisia vesiluonnonvaroja asetuksessa määritellyillä vesialueilla, kalastus, jossa käytetään seisovia pyydyksiä, erityisesti pohjaan ankkuroituja verkkoja, havaksen silmällä pyytäviä verkkoja ja riimuverkkoja, on lisääntynyt voimakkaasti viime vuosikymmeninä Euroopan unionin vesillä, pohjaan ankkuroiduissa verkoissa, havaksen silmällä pyytävissä verkoissa ja riimuverkoissa käytetään enenevässä määrin yhä pienempiä silmiä, mikä lisää kalastuksen kohteena olevan lajin poikasten kuolleisuutta,tämä kehitys olisi pysäytettävä ja seisovien pyydysten, erityisesti pohjaan ankkuroitujen verkkojen, havaksen silmällä pyytävien verkkojen ja riimuverkkojen silmäkoot suunniteltava siten, että saadaan valikoitu saalis kalastuksen kohteena olevasta lajista tai lajiryhmästä, kyseessä olevan lajin biologiset ominaisuudet eroavat toisistaan maantieteellisten alueiden mukaan, ja kyseisten erojen vuoksi on perusteltua käyttää eri mittoja eri alueilla, olisi säädettävä tarpeellinen siirtymäaika, joka antaa kalastajille riittävästi aikaa pyydysten mukauttamiseksi uusiin vaatimuksiin, ja asetus (ETY) N:o 3094/86 on sen vuoksi muutettava, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3094/86 seuraavasti: 1. Lisätään 2 artiklaan 12 kohta seuraavasti: "12 a) Pohjaan ankkuroidut verkot, havaksen silmällä pyytävät verkot ja riimuverkot, joiden silmäkoko ei vastaa mitään liitteessä VI tai VII mainittua luokkaa, kielletään, eikä niitä saa pitää kalastusaluksissa. Riimuverkkojen osalta tässä asetuksessa tarkoitettu silmäkoko on sen verkon osan silmäkoko, jossa on pienimmät silmät. b) Jos saalis saadaan alueilla 1 ja/tai 2 kalastusaluksilla, joissa käytetään pohjaan ankkuroituja verkkoja, havaksen silmällä pyytäviä verkkoja ja/tai riimuverkkoja, joiden silmäkoko vastaa jotain liitteessä VI mainittua luokkaa, minkään vastaavassa silmäkokoluokassa mainitun lajin, lajien yhdistelmän tai lajiryhmän prosenttiosuus aluksessa pidetystä määrästä elopainona ilmaistuna ei saa olla pienempi kuin 70 prosenttia. c) Jos saalis saadaan alueella 3 kalastusaluksilla, joissa käytetään pohjaan ankkuroituja verkkoja, havaksen silmällä pyytäviä verkkoja ja/tai riimuverkkoja, joiden silmäkoot vastaavat jotain liitteessä VII mainittua luokkaa, minkään vastaavassa silmäkokoluokassa mainitun lajin, lajien yhdistelmän tai lajiryhmän prosenttiosuus aluksessa pidetystä määrästä elopainona ilmaistuna ei saa olla pienempi kuin 70 prosenttia. d) Tässä asetuksessa tarkoitetaan i) "pohjaan ankkuroiduilla verkoilla tai havaksen silmällä pyytävillä verkoilla" pyydyksiä, jotka koostuvat yhdestä verkosta ja jotka on jollain tavoin kiinnitetty pohjaan ii) "riimuverkoilla" pyydyksiä, jotka koostuvat kahdesta tai useammasta verkosta, jotka on ripustettu samansuuntaisesti samaan yläpaulaan ja jollain tavoin kiinnitetty merenpohjaan. e) Mitä a, b, c ja d alakohdassa säädetään, ei sovelleta saaliisiin, jotka muodostuvat lohista ja leuattomista". 2. Lisätään liitteet VI ja VII tämän asetuksen liitteen mukaisesti. 2 artikla Tämä asetus tulee voimaan kahden vuoden kuluttua siitä, kun se on julkaistu Euroopan yhteisöjen virallisessa lehdessä. Tämän asetuksen soveltamista, mukaan lukien silmäkoon mittausta koskevat yksityiskohtaiset säännöt, annetaan viimeistään 31 päivänä joulukuuta 1997 neuvoston asetuksen N:o 3760/92 18 artiklassa säädettyä menettelyä noudattaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja (1) EYVL N:o C 348, 9.12.1994, s. 7 (2) EYVL N:o C 56, 6.3.1995, s. 55 (3) EYVL N:o L 389, 31.12.1992, s. 1, asetus sellaisena kuin se on viimeksi muutettuna vuoden 1994 liittymisasiakirjalla (4) EYVL N:o L 288, 11.10.1986, s. 1, asetus sellaisena kuin se on viimeksi muutettuna neuvoston asetuksella (EY) N:o 2251/95 (EYVL N:o L 230, 27.9.1995, s. 11) LIITE "LIITE VI >TAULUKON PAIKKA> LIITE VII >TAULUKON PAIKKA> "